Sabinet | Cattle, land and entrepreneurship : creating the Saulspoort Location after the Anglo-Boer War
n Historia - Cattle, land and entrepreneurship : creating the Saulspoort Location after the Anglo-Boer War Navigate this Journal About Current issue Previous issues Submit a paper Contact the Editor OA African Journal Archive ISSN :
Bakgatla Reserve, Bakgatla-reservaat, Community of property, Gemeenskap van goedere, Incorporation, Inkorporasie, Isang Pilane, kuratorskap, Linchwe Estate Commission (1935), Linchwe Pilane, Molefi Pilane, Pilansberg district, Pilansberg distrik, Saulspoort Location and Saulspoort-lokasie
Abstract HTML Metrics Related Content Abstract <B>Beeste, grond en entrepreneurskap : die totstandkoming van Saulspoort-lokasie na die Anglo-Boereoorlog&lt;/B&gt; <BR>In die eerste vier dekades van die twintigste eeu, het uitgebreide aankope van plase in die Rustenburg-distrik van die Unie van Suid-Afrika deel uitgemaak van &apos;n ingewikkelde, oorgrens poging wat vanuit Mochudi in die Bechuanalandse Protektoraat deur kgosi Linchwe Pilane en sy seun, die bewindhebber Isang, aangewend is om welvaart te skep wat onafhanklik van die streek se kontrakarbeidsisteem sou wees. Hulle <I>modus operandi&lt;/I&gt; was &apos;n aanpassing van die suksesvolle negentiende-eeuse sisteme van veediefstal en die vind van goeie weiding. Na afloop van die Anglo-Boereoorlog, het Linchwe en Isang se onderdane beleggers in tegnologie, eiendom, water en veterinêre ontwikkeling geword, asook voorstanders van grootskaalse gemeenskapsontwikkelingsprojekte, koöperasies en Westerse opvoeding. <BR>Die merkwaardige groot Saulspoort-lokasie het uit Isang se visie ontstaan. Dit het naamlik behels dat grondeienaarskap as &apos;n tipe kapitaalbelegging aan gemeenskapsvooruitgang gekoppel is. Die Transvaal het meer geleenthede vir die verkryging van welvaart as die Protektoraat gebied. Mettertyd het Saulspoort-lokasie op landbougebied meer produktief as die Bakgatla Reservaat in die Protektoraat geword, asook meer effektief in die versagting van die kleurskeidslyn. <BR>Uiteindelik is Isang se invloed deur die amptenare en die jong Kgatla in die Protektoraat ondergrawe. Waar Isang se metodes betekenisvolle aanpassings tot die nuwe politieke ekonomie van die streek was, het Isang se opvolger in Mochudi, naamlik Molefi, en die amptenary wat hom (Molefi) ondersteun het, aan die stamstelsel wat op kapteinskap en arbeidsmigrasie gegrond was, bly vaskleef. Molefi was sonder ambisie vir sy onderdane en het bloot die kapteinskap se salaris en belastingkommissie benodig om sy lewensstyl te handhaaf. Insgelyks het die amptenary selfs onverskillige kapteins soos Molefi nodig gehad ten einde hulle administrasie te kon beheer en die koste van die Protektoraat deur belastinginvordering, ten koste van ontwikkeling, te kon bekostig.